google/wiki40b huggingface dataset:
Μαριλίζα Ξενογιαννακοπούλου

Βιογραφικά στοιχεία

Γεννήθηκε στην Αθήνα το 1963. Κατάγεται από την Κεφαλλονιά και τη Μεσσηνία. Είναι δικηγόρος. 
Σπούδασε στο Τμήμα Νομικής του Πανεπιστημίου Αθηνών, με μεταπτυχιακές σπουδές στο Δημόσιο Δίκαιο στο Πανεπιστήμιο της Σορβόννης (Paris I).
Το 2004 εξελέγη ευρωβουλευτής και ανέλαβε επικεφαλής της Κοινοβουλευτικής Ομάδας του ΠΑΣΟΚ στο Ευρωπαϊκό Κοινοβούλιο. 
Διετέλεσε Γραμματέας του Εθνικού Συμβουλίου του ΠΑΣΟΚ (2005-2006). 
Το 2007 εξελέγη για πρώτη φορά βουλευτής του ΠΑΣΟΚ στο Ελληνικό Κοινοβούλιο, στη Β΄ Αθηνών και επανεξελέγη στις εκλογές του 2009. Τον Οκτώβριο του 2009 ορίστηκε Υπουργός Υγείας και Κοινωνικής Αλληλεγγύης στην κυβέρνηση του Γιωργου Παπανδρέου, και στον ανασχηματισμό του Σεπτεμβρίου του 2010 ορίστηκε Αναπληρώτρια Υπουργός Εξωτερικών υπεύθυνη για τις Ευρωπαϊκές Υποθέσεις. 
Στην κυβέρνηση του Λουκά Παπαδήμου του 2011, διατήρησε τη θέση της Αναπληρώτριας Υπουργού Εξωτερικών υπεύθυνης για τις Ευρωπαϊκές Υποθέσεις, ωστόσο με επιστολή της στις 10 Φεβρουαρίου 2012 παραιτήθηκε λόγω διαφωνίας της με τις ρυθμίσεις του δευτέρου Μνημονίου, το οποίο καταψήφισε στη Βουλή των Ελλήνων (12/2/2012) και διεγράφη από την Κοινοβουλευτική Ομάδα του ΠΑΣΟΚ.
Λίγο πριν την ψήφιση των νέων μέτρων από τη Βουλή το Νοέμβριο του 2012, με επιστολή της στον Πρόεδρο του ΠΑΣΟΚ, ανακοίνωσε την αποχώρησή της από το ΠΑΣΟΚ, εκφράζοντας τη διαφωνία της.
Το 2014, με ανάρτησή της σε μέσα κοινωνικής δικτύωσης (Facebook) η Μαριλίζα Ξενογιαννακοπούλου «καλούσε» για ενταξη στο ΣΥΡΙΖΑ χαρακτηρίζοντας «θετική» την τοποθέτηση του Αλέξη Τσίπρα για τη συγκρότηση μιας ευρείας προοδευτικής πολιτικής συμμαχίας.
Στις 29 Αυγούστου 2018 ανέλαβε Υπουργός Διοικητικής Ανασυγκρότησης, στα πλαίσια ανασχηματισμού της κυβέρνησης του Αλέξη Τσίπρα, θέση που κατείχε ως τη λύση της θητείας της κυβέρνησης.
Στις εκλογές της 7ης Ιουλίου 2019 εξελέγη βουλευτής με τον ΣΥΡΙΖΑ στην περιφέρεια Β1' Βόρειου Τομέα Αθηνών καταλαμβάνοντας την τρίτη θέση.
Λάδης

Στην ελληνική μυθολογία με το όνομα Λάδης είναι γνωστός ένας γιος του Ιμβράσου, ηγεμόνα της Θράκης, και αδελφός του Γλαύκου. Ο Λάδης, όπως και ο αδελφός του, ήταν σύμφωνα με την Αινειάδα του Βιργιλίου ένας από τους Αινειάδες που ακολούθησε τον Αινεία στις περιπλανήσεις του μέχρι την Ιταλία, όπου βρήκαν τον θάνατο από τα χέρια του Τούρνου ή Τύρνου.
Ντόνι Ντέτλακ

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ντούισμπουργκ

Χωρική κατάσταση

Το Ντούισμπουργκ βρίσκεται στην εκβολή του ποταμού Ρουρ στον Ρήνο. Η πόλη εκτείνεται και στις δυο όχθες των ποταμών αυτών. Στον βορρά της πόλης ο Έμσερ χύνεται στον Ρήνο. Το ψηλότερο σημείο της πόλης (82,52 μέτρα) βρίσκεται στο Χάους Χάρτενφελς, ενώ το χαμηλότερο (14,85 μέτρα) βρίσκεται στην περιοχή Βάλσουμ. Στον περιφερειακό προγραμματισμό η πόλη είναι ταξινομημένη ως ανώτερο κέντρο.

Γειτονικές επαρχίες και πόλεις

Το Ντούισμπουργκ συνορεύει στη δύση και στο βορρά με τις πόλεις Moers, Ράινμπεργκ και Ντίνσλακεν της επαρχίας Βέζελ, στην ανατολή με τις ανεξάρτητες από επαρχία πόλεις Ομπερχάουζεν και Μιλχάιμ, στο νότο με την πόλη Ράτινγκεν της επαρχίας Μέτμαν, την πόλη Μερμπούς της επαρχίας Νόις και τις ανεξάρτητες από επαρχία πόλεις Ντίσελντορφ και Κρέφελντ.

Ρωμαϊκή περίοδος

Σύγχρονες αρχαιολογικές μελέτες δείχνουν ότι το σημερινό παζάρι χρησιμοποιούνταν ήδη τον 1ο αιώνα.  
Έγινε εμπορικό κέντρο της πόλης τον 5ο αιώνα. Η ίδια η πόλη βρισκόταν στο "Hellweg", μια σημαντική μεσαιωνική εµπορική διαδροµή που συνέδεε την ανατολική µε τη δυτική περιφέρεια και την οποία φρουρούσαν οι Ρωμαίοι στο σημείο του Ντούισμπουργκ, όπου περνούσε τον ποταμό Ρήνο. Το 420 οι Φράγκοι ανέλαβαν τον παλιό ρωμαϊκό οικισμό και την επαναποίκισή  του. Το 883 Νορμανδοί κατέκτησαν το Ντούισμπουργκ. Την εποχή εκείνη η πόλη αναφέρεται για πρώτη φορά σε ιστορικό έγγραφο.

Love Parade

Στις 24 Ιουλίου του 2010, κατά τη διάρκεια του μουσικού φεστιβάλ Love Parade που διοργανώθηκε στο Ντούισμπουργκ, σημειώθηκε συνωστισμός στην υπόγεια σήραγγα του χώρου διεξαγωγής των συναυλιών με αποτέλεσμα 21 άνθρωποι να ποδοπατηθούν μέχρι θανάτου και περισσότεροι από 500 να τραυματιστούν.

Το λιμάνι του Ντούισμπουργκ

Το "Duisport"  είναι το μεγαλύτερο εσωτερικό λιμάνι της Ευρώπης. Επισήμως αναφέρεται ως "θαλάσσιος λιμένας" επειδή τα ποντοπόρα σκάφη ποταμών πηγαίνουν στους λιμένες της Ευρώπης, της Αφρικής και της Μέσης Ανατολής. Πολυάριθμες αποβάθρες βρίσκονται κυρίως στις εκβολές του ποταμού Ρουρ.
Κάθε έτος περισσότεροι από 40 εκατομμύριο τόνοι διάφορων αγαθών μετακινούνται με περισσότερα από 20.000 σκάφη που φτάνουν στο λιμένα.
Οι δημόσιες λιμενικές εγκαταστάσεις βρίσκονται σε συνολική έκταση 7,4 χλμ ². Υπάρχουν 21 αποβάθρες που καλύπτουν έκταση 1,8 χλμ ². Η έκταση του Logport Logistic Center Duisburg καλύπτει έκταση 2,65 χλμ ². Επίσης πολυάριθμες επιχειρήσεις διατηρούν ιδιωτικές αποβάθρες και διακινούν κατά μέσο όρο περίπου 70 εκατομμύριο τόνους αγαθών ετησίως.
Χίλντε Σραμ

Ζωή

Ως έφηβη, η Σραμ βραβεύτηκε με μια ανταγωνιστική υποτροφία για σπουδές στις Ηνωμένες Πολιτείες. Η κυβέρνηση των ΗΠΑ αρχικά της αρνήθηκε μια θεώρηση, αλλά άλλαξε την απόφασή της στο πρόσωπο της δημοσιότητας, συμπεριλαμβανομένων των προσφορών για φιλοξενία από διάφορες οικογένειες (μερικές από αυτές ήταν Εβραϊκές).
Η Σραμ έγινε εξέχουσα Ευρωπαϊκή πολιτική προσωπικότητα που διέκρινε τον εαυτό της για να βοηθήσει τα θύματα του αντισημιτισμού και των Ναζιστικών θηριωδιών. Το 1994 τιμήθηκε με το Βραβείο Μωυσής Μέντελσον από το Βερολίνο για την εργασία της. Η Σραμ είναι ενεργή στην πολιτική και υπήρξε ηγέτης του Κόμματος των Πρασίνων στο Βερολίνο. Έχει διατελέσει μέλος της Βουλής των Αντιπροσώπων του Βερολίνου από το 1985 έως το 1987 και το 1989 έως το 1991 και Αντιπρόεδρος μεταξύ του 1989 και του 1990.
Για το δραματοποιημένο ντοκιμαντέρ του 2005 Speer und Er δέχτηκε αρκετές συνεντεύξεις.
Η Σραμ είχε μακρά αλληλογραφία με τον πατέρα της ενώ βρισκόταν στην φυλακή Σπάνταου, από την οποία αποφυλακίστηκε τον Οκτώβριο του 1966.
Λουί Αραγκόν

Έργα

Εκδόσεις έργων του Αραγκόν στα ελληνικά
Διοργανώσεις Ε.Π.Σ. Φθιώτιδας 2014–15

Α΄ Κατηγορία

Η κορυφαία κατηγορία διεξάγεται με τη συμμετοχή 18 συλλόγων. Η πρώτη στην τελική κατάταξη ομάδα διεκδικεί την άνοδο στη Γ΄ Εθνική και οι δύο ή και τρεις (αν δεν ανέβει κατηγορία τελικά η πρωταθλήτρια) τελευταίες ομάδες υποβιβάζονται. Οι ομάδες του Αγρότη Λιανοκλαδίου και Ολυμπιακού Ανθήλης δεν δήλωσαν συμμετοχή με τις ομάδες του Α.Ο. Καλαποδίου και Αρχανίου να παίρνουν την θέση τους. Η ομάδα του Αχιλλέα Δομοκού αποσύρθηκε από το πρωτάθλημα πριν την έναρξη του. Για την σεζόν 2014-15 πρωταθλήτρια αναδείχθηκε η ομάδα της Μαλεσίνας και συμμετείχε στο Πρωτάθλημα Πρωταθλητριών ΕΠΣ χωρίς όμως να καταφέρει να κερδίσει την άνοδο στην Γ΄ Εθνική.
Εθνική Ισραήλ (ποδόσφαιρο ανδρών)

Ιστορία

Το ποδόσφαιρο στο Ισραήλ είχε παλιά και πλούσια παράδοση. Το παιχνίδι είχε αρχικά εισαχθεί, στην περιοχή του σημερινού Ισραήλ, την περίοδο της Οθωμανικής αυτοκρατορίας. Το πρώτο παιχνίδι που αγωνίστηκε ήταν ενάντια στην Αίγυπτο όπου ηττήθηκε με 7-1. Αυτή και η ήττα ενάντια στην Γερμανία το 2002 ήταν οι μεγαλύτερες ήττες της. Η πιο μεγάλη νίκη ήταν το 9-0 εναντίον της Κινεζικής Ταϊπέι.

Στάδια

Στο παρελθόν το στάδιο της ομάδας ήταν στο Ραμάτ Γκαν, με χωρητικότητά 41.583 θεατές. Στο Ραμάτ Γκαν διεξήχθησαν αγώνες της Χώρας στα διεθνή κύπελλα αλλά και οι αγώνες της Μακάμπι Τελ Αβίβ και της Μακάμπι Χάιφα στο Τσάμπιονς Λιγκ τις χρονιές 2004-05 και 2009-10 αντίστοιχα.
Από το 2014, η εθνική ομάδα ποδοσφαίρου του Ισραήλ χρησιμοποιεί δύο έδρες, το Στάδιο Σάμι Οφέρ στη Χάιφα και το Στάδιο Τέντι στην Ιερουσαλήμ.
Ημέρα της Γνώσης

Η Ημέρα της Γνώσης (ρωσικά: День Знаний‎), η οποία συχνά ονομάζεται απλά ως 1η Σεπτεμβρίου, είναι η ημέρα που παραδοσιακά το σχολικό έτος ξεκινά στη Ρωσία και σε πολλές άλλες πρώην Σοβιετικές δημοκρατίες, καθώς και άλλες χώρες του πρώην Ανατολικού Μπλοκ, εκτός από τη Ρουμανία, στην οποία εμπίπτει στις 11 Σεπτεμβρίου, και την πρώην Ανατολική Γερμανία στην οποία ποικίλλει ανάλογα με συντονισμένο τρόπο.

Περιγραφή

Η Ημέρα της Γνώσης προέρχεται από την ΕΣΣΔ, καθώς ιδρύθηκε με Διάταγμα του Προεδρείου του Ανωτάτου Σοβιέτ της ΕΣΣΔ στις 15 Ιουνίου 1984, και γιορτάζεται κάθε χρόνο στις 1 Σεπτεμβρίου. Αυτή η μέρα σηματοδοτεί επίσης το τέλος του καλοκαιριού και την αρχή του φθινοπώρου. Αυτό έχει ιδιαίτερη σημασία για τα παιδιά της πρώτης δημοτικού που έρχονται στο σχολείο για πρώτη φορά και συχνά συμμετέχουν σε μια εορταστική συνέλευση για την ημερομηνία αυτή. Η μέρα περιλαμβάνει επίσης το Πρώτο Κουδούνι (ρωσικά: Первый Звонок), όπου ένα κορίτσι της πρώτης τάξης σηκώνεται στους ώμους ενός αγοριού της 11ης τάξης, και παρελάζουν γύρω, χτυπώντας το πρώτο κουδούνι της σχολικής χρονιάς. Οι μαθητές άλλων τάξεων μπορεί να αρχίζουν τα μαθήματά τους στις 1 Σεπτεμβρίου ή λίγες μέρες αργότερα, συνήθως χωρίς ιδιαίτερες εκδηλώσεις.
Σε πόλεις και χωριά, οι καλοντυμένοι μαθητές έρχονται στο σχολείο με ένα μπουκέτο λουλούδια. Η γιορτή αρχίζει όταν τα παιδιά στέκονται στη γραμμή και γίνονται ευπρόσδεκτοι από τον διευθυντή του σχολείου και τους δασκάλους. Οι μαθητές των ανώτερων τάξεων διαβάζουν ποίηση, εκτελούν τραγούδια και το «Первый звонок» (πρώτο κουδούνι) για τους νεοεισερχόμενους. Παλαιότερα οι μαθητές κρατούσαν τα χέρια των νεότερων μαθητών και τους οδηγούσαν στην τάξη, ενθαρρύνοντάς τους όμορφα. Στη Ρωσία, αναγγέλλουν το «Азбука – наука, а ребятам бука» (Το αλφάβητο είναι μια επιστήμη, αλλά είναι μπαμπούλας για τα παιδιά!).
Η 1η Σεπτεμβρίου έχει μια εικονική πολιτιστική κατάσταση στο ρωσόφωνο κόσμο και εκεί αμέσως αναγνωρίζεται, κυρίως σε σχέση με την έναρξη της σχολικής χρονιάς. Για παράδειγμα, ένα πολύ γνωστό ποίημα σύνθημα είναι το η 1η Σεπτεμβρίου είναι η κόκκινη μέρα στο ημερολόγιο (το «κόκκινο» σημαίνει το ειδικό, ρωσικά: первое сентября - красный день календаря).
Υπάρχει επίσης η «Μέρα της Τελευταίας Σχολικής Καμπάνας» (στο τέλος του έτους).
Πρωτάθλημα καλαθοσφαίρισης Α1 εθνικής κατηγορίας ανδρών 1987-1988

Πρωταθλητής: Άρης
Το πρωτάθλημα μπάσκετ της σεζόν 1987/88 είναι το 2ο ως Α1 Εθνικής κατηγορίας και το 25ο από καταβολής της Α' Εθνικής κατηγορίας. Πρωταθλητής αναδείχθηκε για τέταρτη συνεχόμενη χρονιά και για έβδομη συνολικά, ο Άρης. Ήταν το τρίτο συνεχόμενο πρωτάθλημα που κατέκτησε αήττητη η ομάδα της Θεσσαλονίκης. Πρώτος σκόρερ αναδείχθηκε για όγδοη συνεχόμενη σεζόν ο Νίκος Γκάλης με 650 πόντους (Μ.Ο.: 36,1). Ήταν η πρώτη χρονιά από το 1985 που ο Άρης γνώρισε ανταγωνισμό από τον αιώνιο αντίπαλο του ΠΑΟΚ, για την  πρώτη θέση.

Πλέι οφ

Στα πλέι οφ μεταφέρθηκαν τα αποτελέσματα της κανονικής περιόδου, και οι σειρές κρίθηκαν στις 3 νίκες. Οι αγώνες των πλέι οφ ξεκίνησαν στις 30 Μαρτίου και ολοκληρώθηκαν στις 27 Απριλίου.

Πλέι οφ για το κύπελλο κόρατς

Στα πλέι οφ για το κύπελλο Κόρατς βρέθηκαν πέντε ομάδες της Α1 (οι ηττημένες των προημιτελικών και ο νικητής των πλέι άουτ) και οι τρεις πρώτες ομάδες της Α2 κατηγορίας, διεκδικώντας δύο θέσεις για το κύπελλο Κόρατς. Οι σειρές κρίθηκαν στις 2 νίκες, με εξαίρεση το μοναδικό ζευγάρι ομάδων της Α1 (Ολυμπιακός-Ηρακλής), το οποίο κρίθηκε στις 3 νίκες συμπεριλαμβανομένων των αγώνων της κανονικής περιόδου. Το ζευγάρι Πανελλήνιος-Φίλιππος λειτούργησε και ως αγώνας διαβάθμισης, καθώς αν η ομάδα της Α2 επικρατούσε θα έπαιρνε τη θέση του αντιπάλου τους στην Α1 της επόμενης περιόδου. Ο Φίλιππος επικράτησε του Πανελληνίου και πήρε τη θέση του. Ο 3ος της Α2 ΓΣ Περιστερίου δεν είχε τη δυνατότητα ανόδου στην Α1, αλλά μπορούσε να κερδίσει την έξοδο του στην Ευρώπη.
Λουδοβίκος του Σουασόν

Βιογραφία

Ήταν ο μόνος γιος του Καρόλου κόμη του Σουασόν και της Άννας, κόρης του Λουδοβίκου κόμη του Μονταφιέ.
Μπεντ Κρίστενσεν

Βιογραφικά στοιχεία

Ο Μπεντ Κρίστενσεν ξεκίνησε την ποδοσφαιρική του καριέρα στην Μπρόνσχο. Με την Μπρόνσχο πραγματοποίησε σε μία σεζόν 18 εμφανίσεις και πέτυχε 11 γκολ, προκαλώντας από πολύ νωρίς το ενδιαφέρον αρκετών ομάδων, εντός κι εκτός συνόρων.
Το καλοκαίρι του 1985 μεταπήδησε στην ελβετική Σερβέτ, με την οποία κέρδισε το Πρωτάθλημα Ελβετίας του 1985. Τον Ιανουάριο του 1987 επέστρεψε στη Δανία αγωνιζόμενος ως δανεικός στην Βάιλε (29 εμφανίσεις και 17 γκολ) ενώ λίγους μήνες μετά μετεγγράφηκε στην Μπρόντμπι. Στην Μπρόντμπι παρέμεινε για περίπου 4 χρόνια, πραγματοποιώντας συνολικά 100 εμφανίσεις και πετυχαίνοντας 62 γκολ. Με την Μπρόντμπι κατέκτησε τα πρωταθλήματα Δανίας του 1988 και του 1989, ενώ παράλληλα αναδείχθηκε 3 φορές πρώτος σκόρερ του Πρωταθλήματος Δανίας (1988, 1990, 1991).
Οι πολύ καλές του εμφανίσεις με την ομάδα της Μπρόντμπι προκάλεσε το ενδιαφέρον πολλών ευρωπαϊκών ομάδων, με τη Σάλκε να καταθέτει την καλύτερη πρόταση και να τον κάνει τελικά δικό της το καλοκαίρι του 1991. Στη γερμανική ομάδα παρέμεινε για δύο χρόνια, πραγματοποιώντας συνολικά 49 εμφανίσεις και πετυχαίνοντας 8 γκολ.
Το καλοκαίρι του 1993 ο Μπεντ Κρίστενσεν άφησε τη Σάλκε και τη Γερμανία και ταξίδεψε στην Ελλάδα για χάρη του Ολυμπιακού Πειραιώς. Στους ερυθρόλευκους παρέμεινε για ένα χρόνο πραγματοποιώντας 26 εμφανίσεις και πετυχαίνοντας συνολικά 9 γκολ. 
Την περίοδο 1994-95 ο Κρίστενσεν μετεγγράφηκε στην ισπανική Κομποστέλα, στην οποία παρέμεινε για τρεις αγωνιστικές σεζόν, πραγματοποιώντας 110 εμφανίσεις και πετυχαίνοντας 35 γκολ.
Το 1997 ο Κρίστενσεν μεταπήδησε στην Τουρκία για λογαριασμό της Γκεντσλερμπιρλιγκί, στην οποία παρέμεινε για ένα χρόνο, πετυχαίνοντας 3 γκολ σε 13 εμφανίσεις. Το Μάρτιο του 1998 άφησε την Τουρκία και επέστρεψε στην Δανία για λογαριασμό της Μπρόντμπι, στην οποία παρέμεινε για δύο χρόνια και κατέκτησε το Πρωτάθλημα και το Κύπελλο Δανίας του 1998. Συνολικά πραγματοποίησε 50 εμφανίσεις και πέτυχε και 20 γκολ.
Το 2000 σταμάτησε την επαγγελματική του καριέρα και αγωνίστηκε για ένα μικρό χρονικό διάστημα στη Μπρόνσχο, από την οποία είχε ξεκινήσει την επαγγελματική του καριέρα, πραγματοποιώντας 14 εμφανίσεις και πετυχαίνοντας 8 γκολ.

Διεθνείς συμμετοχές

Ο Κρίστενσεν πραγματοποίησε με τις μικρές εθνικές ομάδες της Δανίας συνολικά 34 εμφανίσεις και πέτυχε 7 γκολ. Το ντεμπούτο του με την Εθνική Ανδρών της Δανίας το πραγματοποίησε το Φεβρουάριο του 1989 σε φιλικό αγώνα εναντίον της Μάλτας. Συνολικά με την Εθνική Ανδρών πραγματοποίησε 26 εμφανίσεις και πέτυχε 8 γκολ. 
Το τελευταίο παιχνίδι του Κρίστενσεν με την Εθνική Δανίας ήταν εναντίον της Εθνικής ομάδας της Ισπανίας το Νοέμβριο του 1994.

Προπονητική καριέρα

Τον Ιανουάριο του 2003 ανέλαβε τα ηνία της πρώτης ομάδας της Φερλός, την οποία ανέβασε στην δεύτερη κατηγορία της Δανίας. Τον Οκτώβριο του 2005 του δόθηκε το πόστο του προπονητή στις ακαδημίες της Μπρόντμπι, ενώ το 2011 ανέλαβε καθήκοντα βοηθού προπονητή στην πρώτη ομάδα.
Από το καλοκαίρι του 2013 ο Μπεντ Κρίστενσεν εργάζεται ως ομοσπονδιακός προπονητής στην Εθνική ομάδα της Δανίας U19.
Κλεοπάτρα (ταινία, 1899)

Πλοκή

Η πλοκή του έργου είναι γνωστή μόνο από αναφορές. Σύμφωνα με μια εκδοχή, το έργο εξιστορεί την εισβολή δύο αρχαιοκάπηλων στον τάφο της Κλεοπάτρας, κατόπιν μιας τελετουργικής χορευτικής ιεροτελεστίας των ιερειών. Οι αρχαιοκάπηλοι λεηλατούν τον τάφο και πυρπολούν τη μούμια, ώσπου η Κλεοπάτρα νεκρανανασταίνεται για να εκδικηθεί. Σύμφωνα με μια άλλη εκδοχή, ένας αρχαιοκάπηλος με μανιακή έκφραση διαμελίζει τη μούμια της Κλεοπάτρας για να της κάνει μαγικά και να την νεκραναστήσει.

Ηθοποιοί

Στο έργο έπαιζε ο Ζορζ Μελιές, που ήταν και ο σεναριογράφος και ο σκηνοθέτης του, ενώ έπαιζε και η Ζαν ντ'Αλσύ.

Ιστορική αναδρομή

Το έργο προβλήθηκε το 1899 και έκτοτε χάθηκε. Αν και υπήρξε κάποτε αναφορά ότι ένα αντίτυπό της ξαναβρέθηκε στις 22 Σεπτεμβρίου 2005 στη Γαλλία, τελικώς διαπιστώθηκε ότι επρόκειτο για άλλη ταινία με παρόμοιο θέμα και σενάριο, το The Oracle of Delphi, σχετικά με την κλοπή μιας αιγυπτιακής μούμιας.
627 Χάρις

Φυσικά χαρακτηριστικά

Η μέση διάμετρος της Χάριτος εκτιμάται σε 48,51 ± 2,6 χιλιόμετρα. O φασματικός τύπος της είναι XB, ενώ το άλβεδό της είναι 0,0786.
Αλέξιος Β΄ Κομνηνός

Άνοδος και ανατροπή

Με τον θάνατο του πατέρα του (1180) η μητέρα του Μαρία της Αντιόχεια που είχε αποσυρθεί μοναχή με το όνομα "Ξένη" ανέλαβε την αντιβασιλεία. Η Μαρία ανέθεσε την κηδεμονία του μικρού Αλέξιου στον πρώτο του ξάδελφο Αλέξιο τον Πρωτοσέβαστο που ήταν πιθανότατα ο ερωμένος της. Οι οπαδοί του μικρού Αλέξιου Β΄ δημιούργησαν ένα κόμμα εναντίον της βασιλομήτωρος και του Πρωτοσέβαστου, πρωταγωνιστές ήταν η μεγαλύτερη ετεροθαλής του αδελφή Μαρία Κομνηνή και ο σύζυγος της Ρενιέ του Μομφερράτου. Το κόμμα αυτό προκάλεσε πολλές ταραχές στην πρωτεύουσα Κωνσταντινούπολη. 
Ο πρώτος ξάδελφος του πατέρα του Ανδρόνικος Α΄ Κομνηνός εκμεταλλεύτηκε τις οικογενειακές συγκρούσεις και τα αντί-Λατινικά αισθήματα των κατοίκων και μπήκε στην Κωνσταντινούπολη με μεγάλο στρατό με στόχο να γίνει ο ίδιος αυτοκράτορας (2 Μαΐου 1182). Ανέτρεψε την κυβέρνηση, έγινε δεκτός από τους κατοίκους με θείες τιμές και στέφτηκε αυτοκράτορας, ακολούθησε τεράστια σφαγή 80.000 Λατίνων της πόλης ιδιαίτερα εμπόρων από την Δημοκρατία της Βενετίας. Ο Ανδρόνικος Α΄ του επέτρεψε να είναι συναυτοκράτορας αλλά του απαγόρευσε κάθε επαφή με την εξουσία, θεωρήθηκε υπεύθυνος για την θανάτωση του ίδιου, της μητέρας του, της αδελφής του και του γαμπρού του.

Αρραβώνας

Ο μικρός Αλέξιος αρραβωνιάστηκε σε ηλικία 11 ετών με την Αγνή της Γαλλίας, κόρη του βασιλιά της Γαλλίας Λουδοβίκου του Νεώτερου με την τρίτη σύζυγο του Αδέλα της Καμπανίας (1180), ο γάμος ωστόσο δεν έγινε ποτέ. Ο Αλέξιος Β΄ ανηγορεύτηκε Συναυτοκράτορας με τον θείο του αλλά αμέσως τον απομάκρυνε από την εξουσία με το πρόσχημα ότι η διπλή βασιλεία θα ήταν επιζήμια για την αυτοκρατορία, τον Οκτώβριο του 1183 θανατώθηκε πιθανότατα με στραγγαλισμό.

Απώλειες

Στην εποχή του ο Μπέλα Γ΄ της Ουγγαρίας επιτέθηκε στην Βυζαντινή αυτοκρατορία, η Συρμία και η Βοσνία κατακτήθηκαν από το Βασίλειο της Ουγγαρίας (1181), η Βενετία κατέκτησε την Δαλματία. Ο Τούρκος σουλτάνος Κιλίτζ Αρσλάν Β΄ επιτέθηκε (1182), νίκησε τους Βυζαντινούς στην "Μάχη της Κιουτάχειας" και κατέκτησε την Κιουτάχεια και την Σωζόπολη.
Ο Έλληνας ιστορικός και συγγραφέας Κώστας Κυριαζής έγραψε σχετικά με τον Αλέξιο Β΄ στο έργο του "Αγνή της Γαλλίας" (1980), περιγράφει τα γεγονότα της βασιλείας του πατέρα του, του ίδιου και του θείου του Ανδρόνικου Α΄.
Πιοτρ Μαλακόφσκι

Βιογραφικό

Ο Πιοτρ Μαλακόφσκι γεννήθηκε στις 7 Ιουνίου 1983, στην πόλη Żuromin, στην Πολωνία.
Το 2005, στο Ευρωπαϊκό Πρωτάθλημα Στίβου κάτω των 23 ετών κέρδισε το ασημένιο μετάλλιο. Την επόμενη χρονιά ήταν πρώτος στο Ευρωπαϊκό Κύπελλο, όπως και το 2007.
Το 2010 ήταν πρωταθλητής Ευρώπης, στη Βαρκελώνη, με βολή στα 68μ. και 87 εκ. Έξι χρόνια αργότερα, στο Πανευρωπαϊκό Πρωτάθλημα Ανοιχτού Στίβου, που διεξήχθη στο Άμστερνταμ, κέρδισε και πάλι το χρυσό μετάλλιο, ρίχνοντας το δίσκο στα 67μ. και 6 εκ. Στο Πανευρωπαϊκό Πρωτάθλημα της Ζυρίχης, το 2014, ήταν τέταρτος.
Το 2015 ήταν παγκόσμιος πρωταθλητής στο Πεκίνο, με 67μ. και 40 εκ.
Στους Ολυμπιακούς Αγώνες του Πεκίνου, το 2008, ήταν αργυρός ολυμπιονίκης, με βολή στα 67μ. και 82 εκ. Δεύτερος ήταν και δύο φορές σε Παγκόσμια Πρωταθλήματα: το 2009, στο Βερολίνο, όπου έριξε 69μ. και 15 εκ. και το 2013, στην Μόσχα, όπου έριξε 68μ. και 36 εκ.
Το 2010 ήταν πρώτος στο IAAF Diamond League.
Είναι ο κάτοχος του ρεκόρ Πολωνίας στη δισκοβολία ανδρών από το 2013, με 71μ. και 84 εκ.
Μπανάμπα Νήσος

Πολιτική

Η Μπανάμπα Νήσος αποτελεί μια πολιτική ανωμαλία. Παρά το γεγονός ότι αποτελεί τμήμα του Κιριμπάτι, η δημοτική του διοίκηση γίνεται από το Συμβούλιο των Ηγετών και Γηραιών του Ραμπί, που έχει βάση στην Νήσο Ραμπί, στα Νησιά Φίτζι.
Στις 19 Δεκεμβρίου 2005, ο Τεϊτιράκε Κόρρι, ο αντιπρόσωπος του Συμβουλίου της Νήσου Ραμπί στο Κοινοβούλιο του Κιριμπάτι, δήλωσε ότι το Συμβούλιο του Ραμπί σκεφτόταν να δώσει τα δικαιώματα επανεξόρυξης στην Νήσο Μπανάμπα στην κυβέρνηση των Φίτζι. Αυτή η δήλωση ακολούθησε την απογοήτευση των Νησιωτών του Ραμπί, στην άρνηση του Κοινοβουλίου του Κιριμπάτι να δώσει ένα τμήμα από το καταπίστευμα των 614 εκατομμυρίων Αυστραλιανών δολλαρίων των καθαρών κερδών από τα φωσφάτα στους γηραιούς νησιώτες του Ραμπί. Ο Κόρρι υποστήριξε ότι η Μπανάμπα είναι ιδιοκτησία των επιγόνων τους που ζουν στο Ραμπί, και όχι της κυβέρνησης του Κιριμπάτι, ισχυριζόμενος ότι, "το καταπίστευμα ανήκει και σε μας παρόλο που δεν ζούμε στο Κιριμπάτι", καταδίκασε την πολιτική της κυβέρνησης του Κιριμπάτι να μην πληρώνει τους νησιώτες.
Στις 23 Δεκεμβρίου, η Ρετέτα Ριμόν, η Υψηλή Επίτροπος του Κιριμπάτι στα Φίτζι, διευκρίνησε ότι οι Νησιώτες του Ραμπί δικαιούνται, πράγματι, τα οφέλη της κυβέρνησης του Κιριμπάτι - αλλά μόνον εάν επιστρέψουν στο Κιριμπάτι, και κάλεσε για διαπραγματεύσεις το Συμβούλιο των Ηγετών του Ραμπί και την κυβέρνηση του Κιριμπάτι.
Την Πρωτοχρονιά του 2006, ο Κόρρι κάλεσε την Μπανάμπα να αποσχιστεί από το Κιριμπάτι και να ενωθεί με τα Φίτζι. Το Κιριμπάτι χρησιμοποιεί τα Μπαναμπιανά φωσφάτα για τον πλουτισμό του, δήλωσε. Από τους 5.000 Μπαναμπιανούς στα Φίτζι, λιγότεροι από 100 ήταν 70 ετών και πάνω που θα μπορούσαν να διεκδικήσουν συντάξεις.
Σαρανταποδαρούσα

Περιγραφή

Το σώμα της σαρανταποδαρούσας είναι μεγάλο σε μήκος και ευκίνητο. Έχει 21 ίδιες ζώνες, εκ των οποίων ξεκινούν ισάριθμα ζεύγη αρθρωτών ποδιών.  Το πρώτο ζεύγος έχει μεταμορφωθεί σε άγκιστρα, τα οποία έχουν μορφή σαγονιού. Από αυτά εκχέεται δηλητήριο. Στα πλάγια του κεφαλιού έχει τέσσερα μάτια και  στο πάνω μέρος ένα ζευγάρι κεραίες, οι οποίες είναι μικρές. Οι σαρανταποδαρούσες ζουν κάτω από πέτρες στις περιοχές της Μεσογείου και τρέφονται με έντομα και νύμφες εντόμων.

Είδη

Τα πλέον γνωστά είδη είναι η γιγάντια σκολόπενδρα των Ινδιών και η σκολόπενδρα η ζωνωτή.

Διαίρεση

Τα Χειλόποδα διακρίνονται σε τέσσερις κύριες τάξεις: τα Γεωφιλόμορφα, τα Σκολοπενδρόμορφα, τα Λιθοβιόμορφα και τα Σκουτιγκερόμορφα.
Ποντέας

Στην ελληνική μυθολογία με το όνομα Ποντέας (Ποντεύς, δηλαδή «ο του πόντου, της ανοικτής θάλασσας») είναι γνωστό ένα μέλος της αριστοκρατίας των Φαιάκων. Αυτός ο νεαρός Φαίακας ευγενής αναφέρεται στην Οδύσσεια (ραψωδία θ, στίχος 113) ως ένας από τους συμμετέχοντες στους αγώνες που έγιναν προς τιμή του Οδυσσέα όταν αυτός φιλοξενήθηκε ως ναυαγός στο νησί των Φαιάκων.
Κλέων Παράσχος

Βιογραφία

Σπούδασε οικονομικά καί λογιστικά στο πανεπιστήμιο της Ελβετίας από το 1913 εως το 1915. Διετέλεσε καθηγητής της γαλλικής γλώσσας το 1917. Υπήρξε δημοσιογράφος σε πολλές Αθηναϊκές εφημερίδες. Για ενα διάστημα εργάστηκε καί στο Υπουργείο Τύπου. Παρέμεινε κυρίως ως κριτικός τέχνης παρά το γεγονός ότι επεδίωξε συστηματικά μια θέση στην ποίηση. Το 1939 του απονεμήθηκε το Κρατικό Βραβείο Κριτικής για το έργο του Μορφές και ιδέες και το 1956 το Κρατικό Βραβείο δοκιμίου.

Κριτική έργου

Ως κριτικός κατόρθωσε να συνδυάσει την ευρύτητα της εποπτείας με την ευρωπαϊκότητα της κατάρτισης.
Χρονικά

Χρονικά ονομάζονται οι αφηγήσεις ιστορικών γεγονότων, οι οποίες πραγματοποιούνται κατά χρονολογική σειρά, ασχέτως εσωτερικής σχέσης και αλληλουχίας μεταξύ τους.

Ιστορία

Τα χρονικά κάνουν την εμφάνιση τους στην Αρχαία Ρώμη του Αυγούστου και το πρώτο χρονικό είχε τον τίτλο Fasto Consulares ή Capitolini. 
Κατά την εποχή της Βυζαντινής Αυτοκρατορίας και του Μεσαίωνα τα χρονικά καλλιεργήθηκαν ιδιαίτερα, με σημαντικότερα να είναι τα Ησύχιος, Κεδρηνός, Χρονικό του Μορέως, Σφραντζής, Χρονικό των Τούρκων Σουλτάνων, Χρονικό των Σερρών, Χρονικό του Δωροθέου και Χρονικό του Γαλαξειδίου.

Δημοσιογραφία

Χρονικό στη δημοσιογραφία είναι ο τίτλος μιας στήλης μίας εφημερίδας, που περιέχει ειδήσεις, γεγονότα, κρίσεις κτλ. και ένα μικρό σχόλιο πάνω στην ειδησεογραφία της ημέρας.